section_heading: Životopis
paragraph_text: Glazbenu karijeru započeo je krajem 1960-ih kao član jazz-rock sastava Dada. Nakon tri slabo zapažena albuma, Palmer je 1974. snimio prvi samostalni album ritam i blues, rock i soul zvuka, Sneakin' Sally Through The Alley. Drugi studijski album, ovoga puta pod utjecajem reggaea, Pressure Drop objavio je 1976., ali je kao i naslovni prošao poprilično nezapaženo. Double Fun je njegov treći album snimljen 1978. na kojem je zabilježen prvi američki hit "Every Kinda People". Četvrti album je donio novu promjenu stila, ovoga puta rock. Bio je to Secrets, snimljen 1979. s poznatim singlom "Bad Case Of Loving You (Doctor, Doctor)". Slijedio je album novovalnog izričaja Clues iz 1980. te Pride 1983.